12. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 293 της 1/1 Απρ. 1977 (ΦΕΚ Α΄ 95) (Διόρθ. Ημαρτ. εν ΦΕΚ Α΄ 114 της 27  Απρ. 1977) Περί των περιορισμών κατά την μεταφοράν φωτοβολίδων, βεγγαλικών και πυροτεχνικών παιδικών αθυρμάτων και λήψεως μέτρων ανατροπής κινδύνων εκ της καύσεως βεγγαλικών και πυροτεχνικών παιδικών αθυρμάτων. Έχοντες υπ’ όψει τας διατάξεις του άρθρ. 5 παρ. 2 του Νόμ. 456/1976 «περί φωτοβολίδων και πυροτεχνημάτων» και την υπ’ αριθ. 326 από 24.3.1977 γνωμοδότησιν του Συμβουλίου της Επικρατείας, προτάσει του υπουργού Δημοσίας Τάξεως, αποφασίζομεν: Καύσις βεγγαλικών-πυροτεχνικών παιδικών αθυρμάτων Άρθρ.1.-1.Η καύσις βεγγαλικών επιτρέπεται μόνον δια λόγους ψυχαγωγίας του κοινού κατά τας επισήμους τελετάς, πανηγύρεις και εορτάς, εξαιρουμένων των εορτών του Αγίου Πάσχα, υπό την προϋπόθεσιν ότι αύτη θα γίνεται εις σημεία  εγγράφως καθοριζόμενα εκάστοτε υπό της κατά τόπον αρμοδίας Αστυνομικής Αρχής. 2.Η καύσις πυροτεχνικών παιδικών αθυρμάτων επιτρέπεται ιδία προς τέρψιν ανηλίκων και μόνον κατά τας διαφόρους εορταστικάς εκδηλώσεις και πανηγύρεις. 3.Η καύσις των βεγγαλικών δέον να γίνεται παρ’ ειδικευμένου προσώπου υπό την ευθύνην του οργανούντος την καύσιν τούτων φυσικού ή νομικού προσώπου, επ’ ονόματι του οποίου έχει εκδοθή η σχετική άδεια αγοράς. Αγορά-μεταφορά φωτοβολίδων, βεγγαλικών και πυροτεχνικών παιδικών αθυρμάτων Άρθρ.2.-1.Η αγορά-μεταφορά των φωτοβολίδων, βεγγαλικών και πυροτεχνικών παιδικών αθυρμάτων και εις ποσότητα ανωτέραν των 10 χιλιογράμμων επιτρέπεται κατόπιν αδείας της Διοικήσεως Χωροφυλακής ή Αστυνομικής Διευθύνσεως του τόπου προορισμού των ειδών τούτων, τη εγγράφω αιτήσει του ενδιαφερομένου, εις την οποίαν αναγράφονται τα στοιχεία ταυτότητός του και αι απαιτούμεναι προς μεταφοράν ποσότητες τούτων. 2.Η παραλαβή και μεταφορά των ειδών της προηγουμένης παραγράφου δύναται να πραγματοποιηθή εφ’ άπαξ ή και τμηματικώς. 3.Η άδεια αγοράς-μεταφοράς εκδίδεται εις 4πλούν, εξ ων τα δύο αντίτυπα παραδίδονται εις τον αγοραστήν, το τρίτον αποστέλλεται εις την Αστυνομικήν Αρχήν του τόπου προμηθείας των ως άνω ειδών και το τέταρτον παραμένει ως στέλεχος, ισχύει δε μέχρις 6 μηνών. 4.Ο αγοραστής παραδίδει αμφότερα τα έντυπα της αδείας εις τον πωλητήν, (κατασκευαστήν ή έμπορον), όστις καταχωρεί οπισθογράφως τα χορηγηθέντα είδη, κατ’ είδος και ποσότητα, τον αριθμόν και την χρονολογίαν του τιμολογίου, ως και την ημερομηνίαν χορηγήσεως μετά της υπογραφής του και το μεν εν αντίτυπον φυλάσσει ο ίδιος ως δικαιολογητικόν πωλήσεως, το δε έτερον επιστρέφει εις τον αγοραστήν δια τον Αστυνομικόν έλεγχον. Άδεια αγοράς-μεταφοράς Άρθρ.3.-Η άδεια αγοράς-μεταφοράς των φωτοβολίδων, βεγγαλικών και πυροτεχνικών παιδικών αθυρμάτων, περιέχει το ονοματεπώνυμον και την διεύθυνσιν κατοικίας του αγοραστού, το είδος και την ποσότητα των ειδών, τον τόπον προορισμού τούτων, το ονοματεπώνυμον και την διεύθυνσιν του προμηθευτού, ως και τον χρόνον της ισχύος ταύτης. Άρνησις χορηγήσεως αδείας αγοράς-μεταφοράς Άρθρ.4.-Άδεια αγοράς-μεταφοράς δεν χορηγείται, κατόπιν ητιολογημένης πράξεως της αρμοδίας δια την χορήγησιν αυτής Αστυνομικής Αρχής, εφ’ όσον ο αιτών έχει καταδικασθή δια παραβάσεις των άρθρ. 2 έως και 13 του Νόμ. 495/1976 ή κρίνεται επικίνδυνος εις την δημοσίαν τάξιν και ασφάλειαν, ή εποιήσατο κακήν χρήσιν προηγουμένως χορηγηθείσης αδείας αγοράς-μεταφοράς φωτοβολίδων, βεγγαλικών ή πυροτεχνικών παιδικών αθυρμάτων. Μέσα μεταφοράς Άρθρ.5.-1.Αι φωτοβολίδες, βεγγαλικά και πυροτεχνικά παιδικά αθύρματα, ανεξαρτήτως ποσότητος, δεν επιτρέπεται να μεταφέρωνται δια των συνήθων μαζικών μέσων μεταφοράς επιβατών. Κατά την μεταφοράν των ειδών τούτων δια πλοίων εφαρμόζονται αι διατάξεις του εκάστοτε ισχύοντος κανονισμού «περί μεταφοράς επικινδύνων ειδών δια πλοίων». 2.Κατά την μεταφοράν φωτοβολίδων, βεγγαλικών και πυροτεχνικών παιδικών αθυρμάτων, λαμβάνονται μέτρα ασφαλείας, προς αποτροπήν προκλήσεως οιουδήποτε ατυχήματος, ευθυνομένων, αναλόγως, του αναλαμβάνοντος την μεταφοράν πράκτορος, του οδηγού του μεταφορικού μέσου και του εμπόρου ή του τυχόν συνοδού του εμπορεύματος. Τρόπος συσκευασίας και μεταφοράς Άρθρ.6.-1.Η συσκευασία των φωτοβολίδων βεγγαλικών και πυροτεχνικών παιδικών αθυρμάτων γίνεται εντός κυτίων εκ χαρτονίου, εις α τοποθετούνται (ανά 6 ή 12 τεμάχια), αναλόγως του μεγέθους αυτών. Επί των κυτίων αναγράφεται με ευκρινή στοιχεία ο τρόπος χρήσεως των εν λόγω ειδών, εφ’ εκάστου δε τούτων, εξαιρέσει των χαρτοκαψυλίων, των τρικ, των ταινιών και τούτοις ομοίως επικολλάται εικών παριστάνουσα τον τρόπον χρήσεως αυτού. (Μετά την σελ. 344,14) Σελ. 344,15 Τεύχος 633-Σελ. 29 2.Τα εν τη προηγουμένη παραγράφω κυτία τοποθετούνται εντός κιβωτίων εκ χαρτονίου, το μικτόν βάρος των οποίων δέον να μη υπερβαίνη τα είκοσι πέντε χιλιόγραμμα. Επ’ αμφοτέρων των κατακορύφων όψεων των κιβωτίων αναγράφεται υποχρεωτικώς δια κεφαλαίων γραμμάτων μέλανος χρώματος ύψους τουλάχιστον 5 εκατοστών, η ένδειξις «ΠΡΟΣΟΧΗ ΦΩΤΟΒΟΛΙΔΕΣ ή ΒΕΓΓΑΛΙΚΑ ή ΠΥΡΟΤΕΧΝΙΚΑ ΠΑΙΔΙΚΑ ΑΘΥΡΜΑΤΑ». 3.Τα περιέχοντα φωσφόρον βεγγαλικά ή πυροτεχνικά παιδικά αθύρματα, συσκευάζονται υποχρεωτικώς εντός ξυλίων κιβωτίων. Κυρώσεις Άρθρ.7.-Οι παραβάται του παρόντος διώκονται και τιμωρούνται συμφώνως προς τα διατάξεις του άρθρ. 6 παρ. 2 του Νόμ. 456/1976. Εις τον Υπουργόν Δημοσίας Τάξεως ανατίθεμεν την δημοσίευσιν και εκτέλεσιν του παρόντος Δ/τος. Σελ. 344,16 Τεύχος 633-Σελ. 30 